b'\n_START_ARTICLE_\nJoe Jonas\n_START_SECTION_\nZasebno \xc5\xbeivljenje\n_START_PARAGRAPH_\nV letu 2006 je Joe Jonas hodil z AJ Michalko, eno izmed \xc4\x8dlanic pop dueta 78violet, kar je AJ Michalka potrdila tudi preko svojega bloga na Myspaceu._NEWLINE_Leta 2008 je bil Joe Jonas v resni zvezi s country-pop pevko Taylor Swift. 11. novembra tistega leta je Taylor Swift v intervjuju na The Ellen DeGeneres Show potrdila, da sta se z Joejem raz\xc5\xa1la v 27-sekundnem telefonskem pogovoru. Joe Jonas je na svojem blogu na MySpaceu to razlo\xc5\xbeil v sporo\xc4\x8dilu, ki je bilo do sedaj sicer \xc5\xbee odstranjeno: "Poklical sem, da bi se s to osebo pogovoril o svojih \xc4\x8dustvih, vendar slednja niso bila dobro sprejeta. Nisem kon\xc4\x8dal telefonskega klica. Nekdo drug ga je kon\xc4\x8dal namesto mene. Telefonski klic pa\xc4\x8d traja, kolikor \xc4\x8dasa se je pripravljena pogovarjati oseba na drugi strani \xc5\xbeice." Kasneje je povedal, da jo je po tem \xc5\xa1e ve\xc4\x8dkrat poklical, saj se je \xc5\xbeelel pobotati z njo, vendar ni bilo odziva. V istem intervjuju, v intervjuju z Ellen DeGeneres, je Taylor Swift povedala, da jo je za njeno pesem "Forever & Always" iz njenega albuma Fearless, navdihnil prav Joe Jonas._NEWLINE_Joe Jonas je za\xc4\x8del z razmerjem s Camillo Belle po tem, ko se je slednja pojavila v videospotu za njihovo pesem "Lovebug". Po skoraj letu prijateljevanja je par potrdil, da sta se raz\xc5\xa1la._NEWLINE_Njegova sodelavka iz filmov Camp Rock in Camp Rock 2, Demi Lovato, je potrdila, da sta Joe Jonas in ona za\xc4\x8dela hoditi.'